钦定古今图书集成/明伦汇编/氏族典/第391卷 > 李晋卿
## 钦定古今图书集成/明伦汇编/氏族典/第391卷 > 李晋卿

按《宋史李晋卿传》，“晋卿，并州晋阳人。少以骁勇隶护
圣军。晋天福中，杜重威擢为兴顺军校。周祖开国，迁
龙捷指挥使。显德初，从世宗战高平，改铁骑指挥使。
宋初，领贵州刺史，三迁铁骑左厢都指挥使。乾德初，
迁汉州团练使。三年，转虎捷左厢都指挥使。是岁冬，
伐蜀，拔巫山砦，下夔、万二州。蜀平，录功拜侍卫亲军”
步军都虞候，领保顺军节度。开宝二年，太祖亲征河
东，留晋卿为在京都巡检。六年，迁步军都指挥使，领
静江军节度，卒。子延渥、延信。延信至内殿崇班。